21. 10. 98 De Europæiske Fællesskabers Tidende L 283/25 KOMMISSIONENS BESLUTNING af 13. oktober 1998 om forlængelse af den maksimumsperiode, der er fastsat for indberetning af kreaturslagtninger til den svenske database (meddelt under nummer K(1998) 2865) (EØS-relevant tekst) (98/590/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 820/97 af 21. april 1997 om indførelse af en ordning for identifika- tion og registrering af kvæg og om mærkning af oksekød og oksekødsprodukter (1), særlig artikel 7, stk. 1, andet led, under henvisning til anmodning indgivet af Sverige, og ud fra følgende betragtninger: Sverige har anmodet om en forlængelse til seks uger af den maksimumsperiode, der er fastsat for slagteriernes indberetning til den nationale database, på grund af særlige, praktiske problemer; Sveriges anmodning om en overgangsperiode bør imøde- kommes, så længe forlængelsen af maksimumsperioden for indberetning ikke påvirker kvaliteten af oplysningerne fra den svenske database; nærværende beslutning foregriber ikke de beslutninger, der vedtages med hensyn til de nationale databasers fulde funktionsdygtighed; de i denne beslutning fastsatte foranstaltninger er i over- ensstemmelse med udtalelse fra Komitéen for Den Euro- pæiske Udviklings- og Garantifond for Landbruget — VEDTAGET FØLGENDE BESLUTNING: Artikel 1 Sverige kan indtil den 1. januar 2000 forlænge den maksi- mumsperiode, der er fastsat i artikel 7, stk. 1, andet led, i forordning (EF) nr. 820/97 for slagteriernes indberetning af kreaturslagtninger til den nationale database, til seks uger. Denne forlængelse må ikke påvirke kvaliteten af oplys- ningerne fra den svenske database. Artikel 2 Denne beslutning er rettet til medlemsstaterne. Udfærdiget i Bruxelles, den 13. oktober 1998. På Kommissionens vegne Franz FISCHLER Medlem af Kommissionen () EFT L 117 af 7. 5. 1997, s. 1.